*Приложение № 13*

**О Б Я В А**

НАЦИОНАЛЕН СТАТИСТИЧЕСКИ ИНСТИТУТ (НСИ) с адрес: гр. София – 1038, ул. „Панайот Волов” № 2, на основание чл. 16, ал. 2 и чл. 19, ал. 1 от Закона за държавната собственост и Заповед № РД-05-114/ 22.02.2023 г. **на главния секретар на НСИ**, обявява **търг с тайно наддаване** за отдаване под наем на част от недвижим имот – публична държавна собственост, предоставен за управление на НСИ – ведомствено кафе с инвентара в него, с предназначение за доставка и продажба на храни и напитки тип „корпоративен кетъринг”, с площ 60 кв. м., разположено в сутерена на административната сграда на НСИ, гр. София - 1038, ул. “Панайот Волов“ № 2.

Началната тръжна наемна цена е **289,16 лв. (двеста осемдесет и девет лева и шестнадесет стотинки) с ДДС** за помещение – ведомствено кафе.

Срокът на наемното отношение е **5 /пет/ години** от датата на подписване на приемо-предавателния протокол за предаване на обекта.

Преди подписването на договора за наем, кандидатът, спечелил търга, внася в касата на НСИ или по посочената по-долу банкова сметка на НСИ гаранция в размер на два месечни наема, която се задържа от наемодателя като обезпечение за изпълнение на задълженията по договора от страна на наемателя. Внесената гаранция се възстановява на наемателя в едномесечен срок след прекратяване на договора, при условията, посочени в него.

Наемът се заплаща от първо до десето число на текущия месец в касата на НСИ или по банков път по сметка на НСИ:

**БАНКА: БНБ,**

**IBAN: BG84 BNBG 9661 3000 1190 01,**

**BIC: BNBGBGSD.**

Минималните изисквания към кандидатите са подробно описани в документацията.

**Депозит за участие – 70.00 (седемдесет лева) лв.**, платими в касата на НСИ или по банков път по посочената по-горе сметка.

**Огледи се извършват от датата на публикацията на обявата до 30.03.2023 г. вкл. всеки работен ден от 10.00 до 16.00 часа,** в присъствието на представител на НСИ.

**Търгът ще се проведе на 31.03.2023 г. от 15.00 часа в зала „Пресцентър“, ет. 1 в сградата на НСИ – ниско тяло, в гр. София, ул. „Панайот Волов” № 2** от комисия, назначена със Заповед на председателя на НСИ.

Заявления се подават в сградата на НСИ – ниско тяло в гр. София, ул. „Панайот Волов” № 2, етаж 1, стая № 106 - Деловодство **всеки работен ден от 9.00 до 17.00 часа от датата на първата публикация на обявата до 30.03.2023 г. вкл.** или по пощата с препоръчано писмо с обратна разписка, като върху плика се посочва адрес за кореспонденция, телефон и по възможност факс и електронен адрес.

**На разглеждане подлежат само заявления, които са постъпили в деловодството на НСИ най-късно до 17.00 часа на 30.03.2023 г..**

Лица за контакт:

Олга Марчева – главен експерт в отдел „Управление на собствеността и обслужване“ - 02/9857 260; e-mail: [OMarcheva@nsi.bg](mailto:IFurnadjieva@nsi.bg).

Зорина Бояджиева – Началник на отдел „Управление на собствеността и обслужване“ – 02/9857 161; е-mail: [zcboyadzhieva@NSI.bg](mailto:zcboyadzhieva@NSI.bg).

Петър Бунарджиев – юрисконсулт в отдел „Правни дейности“ – e-mail: PBunardzhiev@NSI.bg.